钦定古今图书集成/明伦汇编/氏族典/第156卷 > 《郑樵通志》 > 原杰
## 钦定古今图书集成/明伦汇编/氏族典/第156卷 > 《郑樵通志》 > 原杰

按《明外史原杰传》：“杰字子英，阳城人。正统十年进士。
授南御史，寻改北，巡按江西，捕诛剧盗，奸宄敛迹。复
按顺天诸府，超擢江西按察使。治行闻，赐诰旌异，迁
山东左布政使。成化二年，就拜右副都御史，巡抚其
地。岁凶赈救，民无流移。召为户部左侍郎。江西盗起，
以杰尝莅其地得民，诏往治，捕戮六百馀人，馀悉解”
散。改左副都御史，还佐院事。荆、襄流民数十万，朝廷
以为忧。祭酒周洪谟尝著《流民图说》，谓当增置府县，
听附籍为编氓。都御史李实以闻，帝善之。十二年遂
命杰出抚，遍历山谿，宣朝廷德意。诸流民忻然愿附
籍。因相地势，置郧阳府隶之。流人得所，四境乂安。以
功进右都御史。事竣，请还朝。会南兵部缺尚书，以杰
任之。杰疏辞，不许。遂卒于南阳，年六十一。郧、襄民为
立祠。诏赠太子太保，录其子宗敏为国子生。